GiliGold/VAD_KnessetCorpus huggingface dataset:
שירה ביגון:
קודם כל, יש חוברת של כל שירותי סל השיקום שנמצאים בכל מחוז
פנינה תמנו:
מה זאת אומרת בכל מחוז?
אימאן ח'טיב יאסין:
מה זאת אומרת? מי שמגיע הוא צריך ללכת לחפש במחוז - - -
שירה ביגון:
לא, לא, רגע, שנייה
שירה ביגון:
 בואו רגע נפריד בין אנשים שכבר נמצאים בתוך המסגרות לאנשים שמחפשים את המסגרות, אוקיי? אנשים שנמצאים בתוך המסגרות, עכשיו אני לא יודעת לאיזה מחוז את מתייחסת, אבל בעצם באתר האינטרנט וגם באתר ממ"ן שבעצם מרכז את כל המידע סביב הנושא של השיקום, מופיעה בעצם רשימה של כל - - -
פנינה תמנו:
אנחנו לא בשיקום, אנחנו באשפוז יקירתי, אז לא לקפוץ מעל זה
שירה ביגון:
היא דיברה על בתים - - -
פנינה תמנו:
שנייה, את לא קיבלת זכות דיבור, ולא על כל דבר יש תשובה, כי את רואה שהמצב הוא לא כזה טוב
פנינה תמנו:
 ואת בשיקום, ואת מנסה לתת לנו תשובות על מהלכים שנמצאים באשפוז
שירה ביגון:
לא, היא דיברה על בתים, דיברת על הוסטלים
שירה ביגון:
 הוסטלים זה שיקום
פנינה תמנו:
אוקיי, ואיפה את רואה את הכתובת? כל אחת שיש לה עכשיו נגיד פגיעה בתוך הבית
שירה ביגון:
מתי שתגידי אני אדבר
פנינה תמנו:
אז עכשיו את יכולה לדבר
שירה ביגון:
אה, אוקיי
פנינה תמנו:
שירה, אני רוצה שתגידי לי, היא אומרת לך מהתלונות שהיא מקבלת, מישהי נמצאת, נפגעה מלא יודעת מה, הטרדה מינית, למי היא פונה? בתוך הבית, נגיד בתוך הבית משתיקים
שירה ביגון:
את מתכוונת למי שנמצאת בהוסטלים או בבית - - -
אימאן ח'טיב יאסין:
לא משנה
פנינה תמנו:
בית, הוסטל
פנינה תמנו:
 את רוצה - - -
אימאן ח'טיב יאסין:
 למה החלוקה? צריך שתהיה כתובת לכל - - -
פנינה תמנו:
לא מדברת על בתי החולים
פנינה תמנו:
 אני מדברת איתך, את רצית לדבר על השיקום
פנינה תמנו:
 זה בתים מאזנים, זה כל פתרונות הדיור שאת נותנת
פנינה תמנו:
 למי הם פונים?
שירה ביגון:
קודם כל, למשרד הבריאות יש אתר שאפשר לפנות – "קול הבריאות", ואפשר לפנות לשם עם תלונה, ואנחנו מבררים כל תלונה שמגיעה
פנינה תמנו:
לא טוב
פנינה תמנו:
 שירה, זה צריך להיות שיהיה - - -
אימאן ח'טיב יאסין:
משהו שיכול להיות גם לאחרים
פנינה תמנו:
את ראית מה היא אמרה? פשוט וקל
פנינה תמנו:
 צריך להיות מודעות שאף חד לא מוריד אותן
פנינה תמנו:
 אם נפגעת, אם קרה משהו, אם זה, שיש כתובת מאוד מאוד ברורה
פנינה תמנו:
 את מכירה את הכתובת? למי פונים?
שירה ביגון:
אם זה בן אדם שמלווה על ידי ספק של שירותים שלנו, אז יש את הכתובות ויש את הכל - - -
פנינה תמנו:
מה זה ספק? אני מדברת איתך, דברי איתי עברית פשוטה
פנינה תמנו:
 באה, יש בית, לא מעניין אותי ספק לא ספק
שירה ביגון:
דיברתן, אז שנייה רגע - - -
פנינה תמנו:
נכנסה נערה, נפגעה עכשיו, אני רוצה שתגידי לי את מה הכתובת
פנינה תמנו:
 בואי תראי לי אותה
שירה ביגון:
אז שנייה, רגע, אני מבינה את הנושא, אני מבינה את החשיבות שצריך לטפל
שירה ביגון:
 אני מנסה רגע להבין על איזו סיטואציה אתם שואלים אותי
שירה ביגון:
 ברגע שיש למשל, היא דיברה על הוסטלים, על אנשים שנמצאים בתוך הוסטל ושבעצם יש להם מנהל בתוך הוסטל שצריך לפנות - - -
פנינה תמנו:
 תתמקדי בבקשה
פנינה תמנו:
 יש הוסטלים, יש בתים מאזנים
פנינה תמנו:
 כל פתרונות הדיור שאת אמונה עליהם
פנינה תמנו:
 אני שאלתי אותך, לאור הדברים שנאמרו כאן, יוצאת מישהי, שיש שם מנהל שזו הפרנסה שלו
פנינה תמנו:
 נגיד יש אם בית, אחות, זו הפרנסה שלהם
פנינה תמנו:
 אבל היא נפגעה בבית הזה כי אין הפרדה כרגע
פנינה תמנו:
 מה שאנחנו רוצים קודם כל לקדם שתהיה הפרדה במקומות, שנשים יוכלו לבחור להיות מוגנות
פנינה תמנו:
 לאור זה גם שרבות מהן נפגעו מינית או באות בגלל פגיעות קודמות
פנינה תמנו:
 אני שואלת שאלה
פנינה תמנו:
 מה הכתובת שלהן – את שולחת אותי לאתר
פנינה תמנו:
 שואלת אותך מה הכתובת
פנינה תמנו:
 את צריכה לדעת מי הכתובת, מי מטפל אצלך במחלקה בסיפור הזה?
שירה ביגון:
בסל שיקום יש בעצם מחוזות של משרד הבריאות
שירה ביגון:
לכל מחוז יש בעצם כתובת שאפשר לפנות אליה
פנינה תמנו:
מה הכתובת? מה? זה כתובת של פניות ציבור?
שירה ביגון:
בדיוק
שירה ביגון:
 כתובת שאפשר לפנות אליהם, יושבים שם אנשי מקצוע
שירה ביגון:
 מה?
אימאן ח'טיב יאסין:
איפה היא נמצאת?
שירה ביגון:
בלשכות הבריאות של משרד הבריאות
פנינה תמנו:
רגע, אז אני רוצה לשאול
אימאן ח'טיב יאסין:
לא, בכל מקום
פנינה תמנו:
 חברת הכנסת
פנינה תמנו:
 אני רוצה לדעת כמה תלונות קיבלתם על תלונה מינית
פנינה תמנו:
 תבדקי לי בבקשה, יש לך עשר דקות
שירה ביגון:
צריך לבדוק את זה
פנינה תמנו:
אז תצאי בבקשה, תבדקי ותחזרי אליי עם התשובה
פנינה תמנו:
 מה הפניות שקיבלת
פנינה תמנו:
 אם את אומרת שיש כל מחוז, אז אני מאמינה שהמידע הזה נאסף וקיבלתם טלפונים
פנינה תמנו:
 אני רוצה לדעת כמה פניות קיבלתם מכאלה שנמצאות בהוסטלים והן דיווחו על פגיעה או על זה
אימאן ח'טיב יאסין:
חוץ מזה, כבוד יושבת הראש, יש אנשים שאין להם יכולת גם לגשת לאתרים ולדיגיטציה, והם צריכים כתובת ישירה של טלפון, של אדם
אימאן ח'טיב יאסין:
 מודעה שהיא תלויה באותו מקום שהמטופל נמצא
אימאן ח'טיב יאסין:
 או המטופלת
אימאן ח'טיב יאסין:
 זה מה שצריך
אימאן ח'טיב יאסין:
 לא רק שיש אתר וצריך לחפש במשרד הבריאות או במחוז, איפה האתר הזה נמצא
אימאן ח'טיב יאסין:
 למי יש יכולת - - -
יעל שרר:
לשליש מהמטופלות בכלל אין גישה לאינטרנט או למחשב
פנינה תמנו:
אני בדיוק נותנת לך
אימאן ח'טיב יאסין:
כן, על זה אני מדברת
פנינה תמנו:
יעל, אני בדיוק עוברת אלייך
פנינה תמנו:
 יעל שרר, מנהלת הלובי למלחמה באלימות מינית
יעל שרר:
באתי בזמן
יעל שרר:
אני אגיד ככה
יעל שרר:
 דו"ח שרשבסקי משנות ה-90 כבר דיבר על הפרדה
יעל שרר:
 שנות ה-90 לא היו אתמול
יעל שרר:
 ואנחנו פנינו שוב ושוב למשרד הבריאות בנושא הזה של ההפרדה, והתשובה שאני שומעת פה היא לא - - -
פנינה תמנו:
מתי? מתי, עוד פעם, לאט
יעל שרר:
דו"ח שרשבסקי שדיבר על הפרדה באשפוזים פסיכיאטרים
פנינה תמנו:
שנות ה-90, כמה זמן עבר?
יעל שרר:
יכולנו ללדת שניים, שלושה, שבעה ילדים באמצע בכיף
יעל שרר:
זה לא היה אתמול
יעל שרר:
 ואנחנו יודעות שהסיפור הזה של ההפרדה הוא סיפור בוער, כי אנחנו בתקשורת עם משרד הבריאות לגבי הסיפור של ההפרדה כבר לא מעט, וזאת לא התשובה שניתנה לנו
יעל שרר:
 בגלל שזאת לא התשובה שניתנה לנו, והתשובה שניתנה לנו הייתה שזאת לא דעה שמקובלת על כל אנשי המקצוע ושהנושא נמצא במחלקות בתוך משרד הבריאות, והם לא מוכנים להתחייב כרגע על הקצאת הבינוי לצורך ההפרדה
אימאן ח'טיב יאסין:
לא יאומן
אימאן ח'טיב יאסין:
 לא יאומן
פנינה תמנו:
מחלוקת?
יעל שרר:
לכן, יש מחלוקת
יעל שרר:
 זאת התשובה של משרד הבריאות
יעל שרר:
 לכן - - -
אימאן ח'טיב יאסין:
אז שיתנו את האפשרות למי שרוצה למעורב שתלך למעורב
אימאן ח'טיב יאסין:
 למי שרוצה להיות בנפרד
יעל שרר:
לא, אין את האפשרות הזאת כרגע, בגלל התפוסה הגבוהה, ולכן הגשתי בג"ץ נגד משרד הבריאות - - -
אימאן ח'טיב יאסין:
אז שימשיכו - - -
יעל שרר:
בנושא ההפרדה
יעל שרר:
 משרד הבריאות צריך - - -
פנינה תמנו:
מתי הגשת את הבג"ץ?
יעל שרר:
אני חושבת שבתחילת החודש
יעל שרר:
 תראי, תראי
אימאן ח'טיב יאסין:
כל הכבוד
יעל שרר:
הגשנו בג"ץ לגבי ההפרדה ולגבי פעולה של משרד הבריאות נגד אלימות במחלקות
יעל שרר:
 לדעתי משרד הבריאות חייב לנו בתשובה לבג"ץ בשבוע הבא אצל השופט עמית
יעל שרר:
 אני אשמח אם זאת תהיה התשובה שלהם, כי זאת לא - - -
פנינה תמנו:
ממי קיבלת את התשובה הקודמת?
יעל שרר:
ראש חטיבת הרפואה, ד"ר הגר מזרחי
פנינה תמנו:
ד"ר הגר מזרחי
פנינה תמנו:
 שלא היה לו כל כך חשוב להגיע לפה היום
יעל שרר:
קטונתי, אני אומרת מי חתום
יעל שרר:
 אז אני אגיד ככה, בגלל שמשרד הבריאות לא סיפק לנו נתונים לארגונים ולא הצלחנו למצוא, התחלנו לאסוף בעצמו דרך סקר מקוון הם נפגעים ונפגעות, והסקר הלך והתרחב לכל מי שהיה מאושפז באשפוזים הפסיכיאטריים
יעל שרר:
 ושאלנו מספר שאלות
יעל שרר:
 אני אציג את הנתונים שיש לנו על סמך כמעט 300 מאושפזים ומאושפזות במחלקות הפסיכיאטריות
פנינה תמנו:
אני רק אתקן את עצמי, את ד"ר הגר לא הזמנו, אז טעיתי כשאמרתי שהדיון לא היה חשוב לה
פנינה תמנו:
 צריך בכל זאת להעמיד דברים על דיוקם
יעל שרר:
אני בטוחה שחשוב לה, אני רק מצטטת מה היא כתבה
יעל שרר:
 אז ככה – בין 300 בערך אנשים שעשו על הסקר אחרי אשפוז, 26% סבלו מאלימות פיזית ממטופל אחר שהיה מאושפז איתם, 16% מאלימות מינית ממטופל אחר שהיה מאושפז איתם
יעל שרר:
 17
יעל שרר:
8% סבלו מאלימות פיזית מאנשי צוות ו-4% מאלימות מינית מאנשי צוות
יעל שרר:
 כניסה של מטופלים אחרים לחדר ללא אישור, לחדר שהוא לא החדר שלהם, 71% אומרים שהייתה אפשרות למטופל אחר ואף נכנס מטופל אחר לחדר שלהם במהלך היום, ו-48% אומרים שהייתה כניסה לחדר שלהם ממטופל אחר שהוא לא בחדר שלהם במהלך הלילה
יעל שרר:
 34% דיווחו שהצוות הכריח אותם להתפשט עירומים
יעל שרר:
 15
יעל שרר:
6% סיפר שהצוות כפה עליהם מקלחת
יעל שרר:
 ו-25% דיווח שהצוות הגביל את האפשרות שלהם להתקלח
פנינה תמנו:
ממתי הדו"ח?
יעל שרר:
זה נתונים מאתמול
פנינה תמנו:
מזעזעים
יעל שרר:
מענה לבעיות רפואיות, כשהיו להם בעיות רפואיות שהן לא פסיכיאטריות, 47
יעל שרר:
6% אומרים שלא היה להם מענה לבעיה רפואית אחרת בתוך האשפוז הפסיכיאטרי, ו-35
יעל שרר:
7% אומרים שכן היה להם מענה
יעל שרר:
 86% אומרים שלא הייתה להם גישה או שלא יידעו אותם לאופציה שלהם להיפגש עם עורך דין או לקבל ייצוג מהסנגוריה הציבורית
יעל שרר:
 וכמו שאמרתי, 35% מדווחים שלא הייתה להם גישה לטלפון, אינטרנט או מחשב והם לא יכלו להתלונן ל"קול הבריאות" במידה והם רצו, כי לא הייתה להם נגישות לאתר אינטרנט
יעל שרר:
 אז אני חושבת שמול הנתונים האלה - - -
פנינה תמנו:
נשמח לקבל את הנתונים
פנינה תמנו:
 כמה נשאלים היו לכם?
יעל שרר:
נכון לאתמול, הסקר רץ
יעל שרר:
 נכון לאתמול כמעט 300 אנשים ענו
יעל שרר:
 היעד הוא 1,000
פנינה תמנו:
משמעותי
פנינה תמנו:
 רק אחרי אשפוז, אנשים שהיו מאושפזים
יעל שרר:
נכון
יעל שרר:
 זה אנשים שהיו מאושפזים
יעל שרר:
 והסקר עדיין רץ, אז זה לא תוצאות סופיות, אני רק מציעה דגימה, וזה גם - - -
פנינה תמנו:
300, תאמיני לי, זה מספיק, זה נחשב למצוין
יעל שרר:
אני רוצה להגיע ל-1,000
פנינה תמנו:
כמה שיותר יותר טוב
פנינה תמנו:
 מה? בין נשים לגברים?
יעל שרר:
יש חלוקה בין נשים לגברים
יעל שרר:
 רוב המענים היו מנשים
יעל שרר:
 אבל, גם גברים סבלו מאלימות ואלימות מינית במחלקות, יש לי את הפילוח
יעל שרר:
 ויש עוד נתונים, פשוט לא הקראתי אותם, הם פחות רלוונטיים
פנינה תמנו:
אני מקווה שתגישי את זה גם לבג"ץ
יעל שרר:
לבג"ץ? בוודאי
יעל שרר:
 בוודאי
יעל שרר:
 אבל בואו נראה מה משרד הבריאות עונה לנו בשבוע הבא לדרישה של עמית להגיב
יעל שרר:
 השופט עמית ביקש להגיב, ונשמח אם זאת תהיה התגובה
פנינה תמנו:
השארת אותי ללא מילים
פנינה תמנו:
 אין, באמת, זה כאילו להוסיף מילים, זה
פנינה תמנו:
 אני חושבת שכל החדר הזה, אין פה שני צדדים, רק שיש פה צד אחד שהוא צריך לעשות את העבודה יותר
פנינה תמנו:
 ואני אומרת לכם, תמונת המצב, לא היה צריך רק אינטואיציות או ללכת לבקר במחלקות סגורות בשביל להבין את זה שהמציאות עקומה, וזה לא מעניין אותי המחשבה העקומה של אנשי מקצוע שחושבים שזה בסדר בגלל שהם מתלבטים
פנינה תמנו:
 אז יהיו נשים שהם חשופות בתקופה הכי קשה שלהן בחיים
פנינה תמנו:
 מחלוקת מקצועית על גבן של נשים? אתם צריכים לחזור לממונה עליכם ולהבהיר שהכנסת לא תקבל את זה
פנינה תמנו:
 מחלוקות מקצועיות, עם כל הכבוד, לא על חשבון זכויות נשים
פנינה תמנו:
 ומוטב היה שהסקר הזה היה נעשה על ידי משרד הבריאות
יעל שרר:
הם עשו סקר משלהם
פנינה תמנו:
הם יעשו את הסקר הזה ואנחנו נקבל אותו, כי זה חלק מההנחיות שלנו
פנינה תמנו:
 אני גם אדבר על המנכ"ל שלכם, משה בר סימן טוב, וגם עם השר ארבל, שהוא שר מצוין בעיני
פנינה תמנו:
 אבל זה לא, לא המלצה
פנינה תמנו:
 צריך לאפשר לנשים שמרגישות יותר מוגנות וביטחון במחלקה נפרדת להיות שם
פנינה תמנו:
 זה לכל הפחות
פנינה תמנו:
 שתהיה אופציה לכל מי שבוחרת
פנינה תמנו:
 זה היה אמור להיות לכל הפחות ברירת המחדל
יעל שרר:
אני אגיד לסיכום שהיום ההערכות מדברות על בין 70 ל-80 אחוז של נשים בתוך אשפוזים פסיכיאטריים עם עבר של פגיעה מינית, זה דבר מאוד משמעותי
יעל שרר:
 ולכן ההפרדה חשובה
יעל שרר:
 אני עצמי הייתי מאושפזת במחלקות פסיכיאטריות
יעל שרר:
 באירוע אחד הייתי מאושפזת יחידה בין גברים, והפסיכיאטר, כדי להגן עליי, נעל אותי בחדר
פנינה תמנו:
אוי ואבוי
יעל שרר:
אנחנו בסיטואציה שבה נשים היום לא מקבלות טיפול פסיכיאטרי מותאם, לא מקבלות טיפול פסיכיאטרי בטוח, סליחה, עם הנתונים האלה
יעל שרר:
 ומי ששומר על ביטחונן, סליחה, הוא לא מספיק מתוקצב, אין לנו מספיק אנשי צוות, לא מספיק תקנים
יעל שרר:
 דיברו פה על זה שיש השגחה בחצר וזה, אני, זה לא נכון
יעל שרר:
 סליחה, יש כר פורה לפגיעות, גם פיזיות וגם מיניות
יעל שרר:
 גם בין המאושפזים
יעל שרר:
 וגם, סליחה, לצוות למאושפזות
יעל שרר:
 ואני אזכיר כאן את ליטל יעל מלניק שנקברה בחיים, וזה היה על ידי איש צוות שהוא אח בתוך המחלקה הפסיכיאטרית, שהיה אמון על שלומה ובטחונה, וזה קורה כי אפשרו את זה
פנינה תמנו:
 גם על השיתוף בסיפור האישי שלך
פנינה תמנו:
 את אישה גיבורה
יעל שרר:
תודה שעשית את הדיון הזה
יעל שרר:
 זה כל כך חשוב
פנינה תמנו:
זה חשוב
פנינה תמנו:
 נכון
עפרה אוסטין שיפריס:
האם אפשר את רשות הדיבור?
פנינה תמנו:
 כן, גברת עפרה אוסטין שיפריס, רכזת ועדת מוגנות חסרי ישע וקטינים
עפרה אוסטין שיפריס:
אז אני מצטרפת באמת לברכות על הדיון הזה
עפרה אוסטין שיפריס:
 ועדת מוגנות חסרי ישע וקטינים במערכת הבריאות והרווחה הוקמה בעקבות מותה של ליטל יעל מלניק זיכרונה לברכה, כשבאמת המקור היה לבדוק את האירוע הספציפי הזה, ומשם הלכנו לוועדה ציבורית כדי שההמלצות תהיינה שקופות, ושהשיח יכלול גם את נציגי ארגוני החברה האזרחית ושבאמת נושא המוגנות יהיה על השולחן
פנינה תמנו:
אז רגע, אחרי המוות של ליטל הוקמה ועדה ש– מה?
עפרה אוסטין שיפריס:
הוועדה בדקה באמת מהם תנאי המוגנות במסגרות השונות, לא רק באשפוז, לא רק לנשים אלא בכלל למטופלים במערכת הבריאות והרווחה
פנינה תמנו:
מה, עד אז לא דנו בזה?
עפרה אוסטין שיפריס:
בוודאי שדנו
עפרה אוסטין שיפריס:
 אני יכולה להגיד על הוועדה שלי וההמלצות שלנו, שעומדות להתפרסם בדו"ח בזמן הקרוב
עפרה אוסטין שיפריס:
 אנחנו נשמח להציג אותו כאן לפניכם
פנינה תמנו:
את יושבת ראש הוועדה?
עפרה אוסטין שיפריס:
אני רכזת הוועדה, יושב ראש הוועדה הוא פרופ' שאול דולברג
פנינה תמנו:
 כאשר העבודה מסתיימת בעוד?
עפרה אוסטין שיפריס:
העבודה של הוועדה הסתיימה, אנחנו כותבים את הדו"ח כרגע
פנינה תמנו:
עולה בהחלט התמונה שאנחנו ראינו גם כאן
פנינה תמנו:
 יש ריבוי של נהלים, שי אמצעי דיווח, אבל לא תמיד יודעים לאן לפנות ואיך לפנות
פנינה תמנו:
 ישנם אנשי צוות שזקוקים להכשרה או לריענון בנושא של - - -
פנינה תמנו:
או שלא צריכים להיות גם
עפרה אוסטין שיפריס:
כמובן גם נושא של סינון, גם של רישום פלילי משותף בין היחידות השונות של המשרד, אם זה קופות חולים, אם זה שיקום, אם זה אשפוז
עפרה אוסטין שיפריס:
 ישנה הרבה עבודה שנדרשת
פנינה תמנו:
זה ברמת הצוותים והמערכת
פנינה תמנו:
 מה ברמת מה קורה בין גם מטופלים, כמה הנושא של מוגנות נשים, מה התמונה שמשתקפת לכם?
עפרה אוסטין שיפריס:
אז זהו, לצערי, המצב הוא של תת-דיווח
עפרה אוסטין שיפריס:
 אנשים - - -
פנינה תמנו:
לא רק על התת-דיווח, את זה אנחנו מבינים
פנינה תמנו:
 כי גם אין להם נגישות לאן, למי למדווח
פנינה תמנו:
 ממי שאתם חקרתם, זה חלק מתפקיד ועדה
יסמין פרידמן:
מניעה, איך מניעה
פנינה תמנו:
לפני המניעה, אני רוצה לדעת מה הם למדו מלרדת לשטח, להיות בזה, לדבר
עפרה אוסטין שיפריס:
אז כדי לקבל בכל זאת נתונים עשינו שני הליכים של שיתוף ציבור, שגם אחת מהשותפות שלנו כאן בדיון, גברת תמי מצלאוי מארגון "לשמ"ה", הייתה חברה בוועדה
עפרה אוסטין שיפריס:
 שיתוף ציבור אחד היה לארגוני חברה אזרחית, ושיתוף ציבור אחר היה לעובדי מערכת הבריאות והרווחה כמובן, כדי שיעידו בעצמם האם הם יודעים על אירועים של פגיעה במטופלים
פנינה תמנו:
כמה מתמודדים יצא לכם ככה בשיתוף ציבור לשמוע אותם, שישפכו אור על המציאות, מתמודדות יותר נכון, על המציאות?
עפרה אוסטין שיפריס:
בשיתוף הציבור נכחו 35 ארגוני חברה אזרחית
עפרה אוסטין שיפריס:
 אני שוב אומרת, לא התמקדנו רק בבריאות הנפש או רק בנשים, אז היו לנו נציגים של מגוון תחומים – המועצה לשלום הילד, ארגונים בתחום הגריאטריה, אנשים עם מוגבלויות
עפרה אוסטין שיפריס:
 רצינו להכליל כמה שיותר כי אנחנו מדברים פה על תופעה שהיא לא ייחודית לבריאות הנפש או לנשים, אנחנו רוצים ליצור מוגנות לכל מי שפונה לעזרה
פנינה תמנו:
כן, אבל זה מוגנות שהיא, היא לא במיקוד על בריאות הנפש? הוועדה
עפרה אוסטין שיפריס:
היא לא, נכון, שם הוועדה זה מוגנות חסרי ישע וקטינים במערכת הבריאות והרווחה
פנינה תמנו:
שבתוך זה?
עפרה אוסטין שיפריס:
כמובן יש את תחום בריאות הנפש
פנינה תמנו:
לא כמובן, זה צריך להיות אולי אפילו בראש סדרי העדיפויות מסיבה אחת פשוטה
פנינה תמנו:
 אתם, בעקבות הרצח של ליטל הוקמה הוועדה
עפרה אוסטין שיפריס:
אין ספק שניתן פוקוס לנושא הזה
עפרה אוסטין שיפריס:
אנחנו נפגשנו עם אנשי מקצוע ומומחים, ונתנו לו דגש גם בבדיקה שלנו על כלים שקיימים במשרד כדי לבדוק איך אפשר לשפר יותר תהליכי עבודה בהשוואה גם ליחידות אחרות במשרד וגם למשרד הרווחה
פנינה תמנו:
אוקיי, וכשאת שומעת על המחלקות הלא נפרדות?
עפרה אוסטין שיפריס:
זה כמובן אחד מהנושאים שבהמלצות שלנו
פנינה תמנו:
שמה עלה? בעבודה שעשיתם
עפרה אוסטין שיפריס:
לצערי, אין לי מה לחדש
עפרה אוסטין שיפריס:
 אנחנו רוצים ליצור גם דרך ההפרדה המבנית, גם דרך תוספת כוח אדם
עפרה אוסטין שיפריס:
 זה לא הנושאים שהוועדה הזאת התמקדה בהם, כי במקביל אלינו הייתה וועדה ספציפית שעסקה בשיפור השירות הפסיכיאטרי והאשפוז, והיא כבר הגישה את המלצותיה, דרך אגב
עפרה אוסטין שיפריס:
 אז אנחנו נשמח להזמין את פרופ' דולברג ולפרט יותר
אימאן ח'טיב יאסין:
כבוד יושבת הראש, אפשר דקה?
פנינה תמנו:
כן, אני רק אגיד תודה עפרה, אני חושבת שהוועדה הזאת היא חשובה
פנינה תמנו:
 את, כרכזת של הוועדה, אתם צריכים לבדוק שבאמת המסקנות האלה יגיעו גם למנכ"ל וגם לשר, ושהם ייושמו
פנינה תמנו:
 הפוקוס בהחלט צריך להינתן על האוכלוסייה החלשה ביותר, כשם הוועדה, חסרי ישע ועוד
פנינה תמנו:
 והציפייה היא גם שהמסקנות שלכם לגבי מתמודדות נפש שנמצאות, בין אם באשפוז ובין אם אחרי האשפוז, בשיקום, לעניין המוגנות שלהן
פנינה תמנו:
 יהיו המלצות מאוד ברורות
פנינה תמנו:
     חברת הכנסת אימאן ח'טיב יאסין
אימאן ח'טיב יאסין:
כן, אני האמת חייבת לצאת לוועדה אחרת, אבל חשוב לי להדגיש בסוגייה הזאת של ההפרדה, ולא ממקום של כפייה, אני חושבת שבן אדם, ולא רק נשים, שיש לו קשיים נפשיים והוא מתמודד עם חבילה כל כך מורכבת, חשוב לתת לו גם את ההתאמה העדתית, התרבותית, הדתית
אימאן ח'טיב יאסין:
 והרבה פעמים אנשים ונשים שהן מתמודדות נפש זה יושב על רקע טראומתי, ולרוב זה גם קשור בצורה מסוימת לפגיעה מינית
אימאן ח'טיב יאסין:
 ולכן חשוב מאוד לדאוג לבקשה
פנינה תמנו:
להתאמה תרבותית, וגם שפתית
אימאן ח'טיב יאסין:
גם שפתית, תרבותית, עדתית
אימאן ח'טיב יאסין:
 ולכן חשוב שתצא מהוועדה לא רק המלצה אלא דרישה מפורטת ומפורשת לוועדה הזאת, או לזמן את מי שחושב שהוא, יש מחלוקת בסוגייה הזאת, ולשמוע ממנו מה הטיעונים
פנינה תמנו:
על מה המחלוקת
פנינה תמנו:
 לדעתי מי שכתב את זה, טוב
אימאן ח'טיב יאסין:
חי בעולם אחר
אימאן ח'טיב יאסין:
 צר לי
פנינה תמנו:
 מי מהקופות פה? ד"ר איילת וידר כהן, בריאות האישה, קופת חולים מאוחדת
פנינה תמנו:
 היא פה? היא יצאה? אז שלא, אני לא מבינה את האנשים האלה
פנינה תמנו:
 שיעדכנו, באמת
פנינה תמנו:
 משרד הרווחה, מי הנציגים כאן? יש פה נציגים? עמליה בן שוהם והילה סופרמן
פנינה תמנו:
 תראו, אני אשמח לשמוע ספציפית על הנושא שאנחנו דנו בו
פנינה תמנו:
 העליתי בהתחלה נושא אחר של זכויות של נשים מתמודדות נפש, לדעתי זה דיון שייעשה בנפרד, על הזכות לאימהות בצל המחלה, בלי שפוגעים ביכולת לראות את הילד או שלוקחים את הילד לאומנה
פנינה תמנו:
 כל הסדרי הראייה, כל
פנינה תמנו:
 שהזכות של אמא מתמודדת נפש שתהיה מוגנת, זה כנראה לא נעשה היום
פנינה תמנו:
 אבן כן התייחסות לתהליך השיקום
עמליה בן שוהם:
עמליה בן שוהם, מנהלת תחום תכנון ופיתוח מדיניות משפחות במינהל שירותים חברתיים ואישיים, משרד הרווחה
עמליה בן שוהם:
 אנחנו, כידוע, המשרד, אנחנו לא מטפלים או עוסקים בשירותים ומענים בגלל מחלת הנפש
עמליה בן שוהם:
 ההתמודדות עם הבעיה הנפשית
עמליה בן שוהם:
 אנחנו מטפלים בהשלכות של התפקוד, על התפקוד החברתי, סוציאלי, משפחתי, של האדם מתמודד הנפש
עמליה בן שוהם:
 באותו עניין, והמדיניות שלנו לפחות כרגע היא לתת מענים תומכים, משלימים, למה שנותן משרד הבריאות ולפי צרכים
עמליה בן שוהם:
 זה כרגע
עמליה בן שוהם:
 אנחנו לא עושים הבחנה בין נשים, כמובן שרוב האנשים שמגיעים לשירותי הרווחה הן נשים
עמליה בן שוהם:
 הן הראשונות שפונות
עמליה בן שוהם:
 המדיניות היא כמובן לשתף את בן הזוג, את הגבר, וכדומה
עמליה בן שוהם:
 אבל בהחלט אחוז גדול מהפניות הן של נשים
עמליה בן שוהם:
 האפיון שלהן לגבי מתמודדי נפש פחות נגיש לנו במובן - - -
פנינה תמנו:
מה זה נגיש? אתם לא לוקחים את זה בחשבון?
עמליה בן שוהם:
המידע, אנחנו מאפיינים או רושמים את מאפייני המשפחה וצרכי המשפחה בהתאם לצורך ולא בהתאם למאפיין של האדם
פנינה תמנו:
לא, שוב, אני לא סתם שואלת את זה
פנינה תמנו:
 בסוף, המודעות שגם כשבאים לשירותי רווחה לצורך שירות שכזה, האם אתם לא לוקחים בחשבון שמי שיושבת היא אישה שמתמודדת נפשית באותה סיטואציה?
עמליה בן שוהם:
בהחלט לוקחים בחשבון, כמו שלוקחים בחשבון סוגים אחרים של מחלות או קשיים אחרים או נכויות
עמליה בן שוהם:
 זאת אומרת, לא מתעלמים מהצורך או מהקושי שמאפיין את הבן-אדם
עמליה בן שוהם:
 אבל ההתערבות - - -
פנינה תמנו:
יש נגיד תוכניות ספציפיות למתמודדי נפש אצלכם?
עמליה בן שוהם:
לא, אין תוכניות ספציפיות
פנינה תמנו:
אתם אז נותנים תמיכה מבחוץ
עמליה בן שוהם:
אנחנו נותנים תמיכה בהתאם לתוצאות או לצרכים שעולים מעצם התפקוד של הבן-אדם
עמליה בן שוהם:
 כי יש מתמודדי נפש שמצליחים להתמודד ומתפקדים מצוין, ויש מתמודדי נפש או מתמודדות נפש שיש להם קשיים או בגלל עוני - - -
פנינה תמנו:
כלכלי
עמליה בן שוהם:
או כלכלי
פנינה תמנו:
לא, שהמערכת מובילה - - -
עמליה בן שוהם:
נכון
עמליה בן שוהם:
 אבל, נכון
פנינה תמנו:
אז במצב כזה מה אתם עושים?
עמליה בן שוהם:
מה שאנחנו נעשה זה שאנחנו נעזור במימוש זכויות
עמליה בן שוהם:
 גם אם הבן-אדם, האישה מוכרת ויש לה, היא מוכרת במחלקה, ומבינים שבעצם כדאי שתמצה את הזכויות שלה בסל שיקום או בביטוח לאומי
עמליה בן שוהם:
 אנחנו מנסים, העובד הסוציאלי יסיע במימוש הזכויות באמצעות כל מיני שירותים שקיימים, בין העובד הסוציאלי עצמו או ב- - -
פנינה תמנו:
למרות שאני, שוב, זה דיון אחר, כי צריך דיון שלם
פנינה תמנו:
 למרות שאני חושבת שדווקא מתמודדות נפש פוחדות לפנות לרווחה אם הן אימהות
עמליה בן שוהם:
נכון, אבל לא רק מתמודדות נפש פוחדות להגיע לרווחה
עמליה בן שוהם:
 כל מי שיש לו בעיה
פנינה תמנו:
כן, אבל בוודאי מתמודדות נפש
עמליה בן שוהם:
יכול להיות
עמליה בן שוהם:
 יכול להיות, אבל אנחנו לא עוסקים באיתור של מתמודדות נפש כדי לאתר אותן
פנינה תמנו:
לא, אני לא, לא, גם לא רציתי חלילה
פנינה תמנו:
 ממש לא
פנינה תמנו:
 אבל אם מתמודדת נפשית מגיעה והיא זקוקה לסיוע, כן הייתי רוצה לדעת
פנינה תמנו:
 אבל אני מבינה שאם רק בפן התומך, וגם אגב, אני מקבלת את זה, יכול להיות שזה באמת לא רלוונטי
פנינה תמנו:
 הייתי כן מצפה שיהיו לכם תוכניות ממוקדות, אולי תומכות יותר, אפילו מגדילות תקציב, אפילו מגדילות סיוע
פנינה תמנו:
 כי אין אותו הדבר בין מי שמתמודד נפשית למישהי שהיא באה על רקע עוני
פנינה תמנו:
 פה אם יש לך מישהי שגם היא מתמודדת נפשית וגם היא סובלת מעוני, זו בעיה
עמליה בן שוהם:
אני חושבת שזו שאלה שבאמת צריך לקבל החלטה אם משרד הרווחה עוסק במענים ספציפיים לאנשים שהם מתמודדי נפש, או שזה תפקיד - - -
פנינה תמנו:
לא מענים ספציפיים
פנינה תמנו:
 אולי מענים מוגדלים
פנינה תמנו:
 בסדר? לצורך העניין
פנינה תמנו:
 אני לא בטוחה שהייתי רוצה מענים ספציפיים על ידי הרווחה
פנינה תמנו:
 לא יודע
פנינה תמנו:
 זו שאלה שאתם צריכים לשאול את עצמכם מבחינת גורמי מקצוע
פנינה תמנו:
 כי יש לכם קרנות, יש לכם סיוע
פנינה תמנו:
 לפעמים אתם נותנים סיוע של קרנות, כמו הקרן לידידות
פנינה תמנו:
אז אני אומרת, אם מגיעה אישה שהיא גם נמצאת עכשיו אחרי, היא בדיוק השתחררה, היא נמצאת בסל שיקום שמרוויחים שם אולי 7 שקלים לשעה
עמליה בן שוהם:
לא כולם
פנינה תמנו:
הכי הרבה כמה?
שירה ביגון:
לא, יש כאלה שעובדים בתעסוקות מתמחות - - -
פנינה תמנו:
ואז כמה הם מקבלים?
שירה ביגון:
מי שעובד בתעסוקת מתמחה מקבל רגיל
פנינה תמנו:
14? כמה?
שירה ביגון:
רגיל
שירה ביגון:
 שכר מינימום רגיל
פנינה תמנו:
את זה אני לא מכירה
פנינה תמנו:
 ובלי שלוקחים להם את הקצבה, את אומרת?
פנינה תמנו:
נבדוק את זה
שירה ביגון:
יש גבול מסוים
פנינה תמנו:
אבל, את מבינה, אני אומרת, אולי להן צריך לתת מוגדל
פנינה תמנו:
 אולי
פנינה תמנו:
 קחו את זה לשיעורי בית, אנחנו גם ככה נחזור לגבי הזכויות שלהן בוועדות החלטה וכל מה שקשור לילדים, שזה נושא שהוא ממש ממש בוער בליבי
פנינה תמנו:
 בסדר
פנינה תמנו:
 מי מהארגונים, לפני שאני נועלת את הדיון, כי יש במקביל את הדיון על חוק האזיק האלקטרוני, שהוא מאוד משמעותי, בוועדה לביטחון לאומי
פנינה תמנו:
 אז מי מהארגונים רוצה? כן, בבקשה
שרון בריק-דשן:
שרון בריק-דשן מארגון "קולך"
שרון בריק-דשן:
 אז חבל שנעמה זרביב הלכה כי לשם שינוי אני מסכימה איתה
פנינה תמנו:
כולנו הסכמנו
פנינה תמנו:
 היה שקט מופתי
שרון בריק-דשן:
אבל תכף לא
שרון בריק-דשן:
 אני רוצה לומר שחסרה לי פה סביב השולחן ורד אביעד, שהקימה יוזמה בשנה האחרונה שעוסקת בבריאות הנפש
קריאה:
קואליציה
פנינה תמנו:
חבל שהיא לא כאן
פנינה תמנו:
 הזמנו
שרון בריק-דשן:
והקואליציה הזאת, כמו שגם אמרה חברת הכנסת אימאן, היום אנחנו כבר יודעים לדבר בשפה של מיקרו
שרון בריק-דשן:
 לראות קבוצות שונות
שרון בריק-דשן:
 כמו שאנחנו יודעים לראות מגדרים, אנחנו לראות מגזרים ואנחנו יודעים לראות הבדלים תרבותיים, ולא יוכל להיות שבבריאות הנפש לא יראו את הדברים האלה
שרון בריק-דשן:
      אחד הדברים שהיא עשתה זה באמת לייצר את כל המענים לציבור הדתי וגם לנשים בתוך זה, כמו הדבר הכי בסיסי שתפילה, תפילה בשבת
שרון בריק-דשן:
 במוסדות השונים בבריאות הנפש זה אחד השינויים המאוד גדולים שהיא עשתה בשנה האחרונה, ועד המיזם האחרון שקם לפני שבוע, של מוקד טלפוני, שהורים למתמודדי נפש יודעים לדבר בשפה של החוויה, של הקבוצה התרבותית, ועוד ועוד מענים
שרון בריק-דשן:
 ואנחנו מקיימות פה בוועדה לקידום מעמד האישה, אנחנו מקיימות שיחה על הפרדה
שרון בריק-דשן:
 וברור לכל מי שיושב פה סביב השולחן מה מטרת ההפרדה, ואיך היא למען אותן נשים
שרון בריק-דשן:
 ועכשיו, בעוד שש דקות, מתחיל דיון הזוי
פנינה תמנו:
הזוי אחר
פנינה תמנו:
 שלא נתנו אישורי כניסה
שרון בריק-דשן:
שדולה שעוסקת בנשים דתיות וחרדיות, ואין כניסה לאקטיביסטיות ולארגונים דתיים שמומחים בתחומים האלה
פנינה תמנו:
שרון, אני מדברת אלייך כאישה מאמינה לאישה דתייה
פנינה תמנו:
 השדולה הזאת לא מייצגת אותי כמי שגדלה באולפנה, כמי שגדלה בבית דתי, כמי שנכדה לקייס שהוא שושלת לקייסים ששמרו על היהדות באדיקות תוך חירוף נפש
פנינה תמנו:
 כמי שאחיות שלה, אני אחת מתוך שש אחיות, שהן כולן חרדיות, חרדליות, דתיות
פנינה תמנו:
 זה לא מייצג את האישה הדתית
פנינה תמנו:
 נשים דתיות לא רוצות להדיר את האחיות החילוניות
פנינה תמנו:
 נשים דתיות יודעות לכבד בהרבה מאוד מרחבים נשים אחרות
פנינה תמנו:
 אנחנו יודעות לדבר מלב אל לב, ולא משנה מאיזה רקעים, מאיזה עדות, ומאיפה אנחנו מגיעות
פנינה תמנו:
 נשים יודעות להסתדר אחת עם השנייה מהמקום של שותפות והבנה של גורל, של אימהות, של עדות
פנינה תמנו:
 ולצערי, כששמעתי שהשדולה של חברת הכנסת לימור סון הר מלך, שאני אגב אף פעם לא מדירה פה, לא קואליציה, לא אנשים שאני לא מסכימה איתם, כולל נעמה זרביב, שהדעות שלנו מאוד שונות בהרבה מאוד מובנים
פנינה תמנו:
      אני רק יכולה להגיד, ולחדד ולהזכיר לחברת הכנסת סון הר מלך, הבית הזה הוא לא מגרש משחקים פרטי שלה
פנינה תמנו:
 הבית הזה הוא לא עסק פרטי של אף חבר כנסת או חבר חברת כנסת
פנינה תמנו:
 זה הבית של העם
פנינה תמנו:
 והתבלבלו